**SVEUČILIŠTE U MOSTARU**

**FAKULTET ZDRAVSTVENIH STUDIJA**

Na temelju članaka 61., 64. i 65. Statuta Sveučilišta u Mostaru (Ur. broj: 01-1685/20 od 26. veljače 2020. godine) i Odluke o raspisivanju javnog natječaja Znanstveno-nastavnog vijeća Fakulteta zdravstvenih studija Sveučilišta u Mostaru (Ur. broj 01-373/25 od 28. ožujka 2025. godine), Fakultet zdravstvenih studija Sveučilišta u Mostaru raspisuje

**JAVNI NATJEČAJ**

**za izbor dekana ustrojbene jedinice Fakultet zdravstvenih studija**

**Sveučilišta u Mostaru na vrijeme od 4 (četiri) godine**

**I.**

Za dekana ustrojbene Fakultet zdravstvenih studija Sveučilišta u Mostaru može se izabrati kandidat koji ispunjava sljedeće opće i posebne uvjete:

Opći uvjet:

* da je stariji od 18 godina;

Posebni uvjeti:

* da je osoba iz reda akademskog osoblja u znanstveno-nastavnom/umjetničko-nastavnom zvanju redovitog ili izvanrednog profesora koja je u radnome odnosu s punim radnim vremenom na Sveučilištu u Mostaru ili pridruženoj članici Sveučilišta u Mostaru.

**II.**

Kao dokaz o ispunjavanju natječajnih uvjeta, uz potpisanu prijavu na javni natječaj kandidati za dekana ustrojbene jedinice Fakultet zdravstvenih studija Sveučilišta u Mostaru dužni su dostaviti sljedeće dokumente u originalu ili ovjerenoj preslici, ne starije od 6 (šest) mjeseci:

* Životopis;
* Izvod iz matične knjige rođenih ili presliku osobne iskaznice;
* Odluku o izboru u znanstveno – nastavno/umjetničko-nastavno zvanje redovitog ili izvanrednog profesora;
* Uvjerenje/potvrdu da je u radnom odnosu s punim radnim vremenom na Sveučilištu u Mostaru ili pridruženoj članici Sveučilišta u Mostaru.
* Program rada i razvoja ustrojbene jedinice Fakultet zdravstvenih studija Sveučilišta u Mostaru za mandatno razdoblje.

**III.**

Prijava na javni natječaj s potrebnom dokumentacijom dostavlja se osobno ili preporučenom pošiljkom na adresu:

Sveučilište u Mostaru

Fakultet zdravstvenih studija

Zrinskog Frankopana 34

88000 Mostar, BiH

s naznakom: „Prijava na javni natječaj za izbor dekana ustrojbene jedinice Fakultet zdravstvenih studija Sveučilišta u Mostaru – ne otvaraj“.

**IV.**

Javni natječaj ostaje otvoren 15 (petnaest) dana od dana objavljivanja.

Neuredne, nepotpune i neblagovremene prijave neće se razmatrati.

|  |  |  |  |
| --- | --- | --- | --- |
|  |  |  | **Dekanica**  prof. dr. sc. Vajdana Tomić |